যুব এশিয়া কাপে ডবল সেঞ্চুরি বাঙালি কিশোরের!

ওয়েব ডেস্ক : যুব এশিয়া কাপে (Asia Cup Rising Stars 2025) দুর্দান্ত ব্যাটিং বাঙালি কিশোরের। এই টুর্মামেন্টে মালয়েশিয়ার বিরুদ্ধে করলেন ডবল সেঞ্চুরি। সেই ক্রিকেটারের নাম হল অভিজ্ঞান কুণ্ডু (Abhigyan Kundu)। এই রান করে তিনি একাধিক রেকর্ড ভাঙলেন।

মূলত চারদিন আগেই আরব আমিরশাহির বিরুদ্ধে ৯৫ বলে ১৭১ রানের ইনিং খেলেছিলেন বৈভব সূর্যবংশী। চলতি টুর্নামেন্টে এটাই ছিল সর্বোচ্চ রান। তবে মালয়েশিয়ার (Malaysia) বিরুদ্ধে সেই রেকর্ড ভেঙে দিলেন অভিজ্ঞান কুণ্ডু। ১২৫ বলে ২০৯ রানের দুর্দান্ত ইনিংস খেলেছেন তিনি। তাঁর স্ট্রাইক রেকর্ড ছিল ১৬৭.২০। এই ডবল সেঞ্চুরি করে তিনি বৈভবের রেকর্ড ভেঙেছেন। সঙ্গে ছোটদের আন্তর্জাতিক ক্রিকেটে প্রথম ভারতীয় হিসেবে ডবল সেঞ্চুরি করার রেকর্ড গড়েছেন।

আরও খবর : ৮ কোটিতে পেসার নিল দিল্লি! জাদেজার পেল চেন্নাইও

তাঁর ইনিংসে তিনি ১৭টি চার ও ৯টি ছয় মেরেছেন। তবে সব থেকে নজর কাড়া বিষয় হল, পাঁচ নম্বরে নেমে এই রেকর্ড গড়েছেন তিনি। ব্যাটিংয়ে নেমে ৪৪ বলে করেছিলেন হাফ সেঞ্চুরি। এর পরে ৩৬ বলে করেন শতরান। শেষে ১২৫ বলে ২০৯ রান করেন তিনি। এদিন বৈভবও (Vaibhav Suryavanshi) ২৬ বলে ৫০ রানের ইনিংস খেলেছেন। বেদান্ত ত্রিবেদীও করেন ৯০ রান। যার ফলে ৫০ ওভার শেষে ভারতের স্কোর গিয়ে দাঁড়ায় ৪০৮ রানে।

প্রসঙ্গত, অভিজ্ঞান কুণ্ডু বাঙালি হলেও, তিনি বড় হন মুম্বইয়ে। প্রতিদিন ১০ হাজার বল খেলে নিজেকে তৈরি করেছেন। এর পর একাধিক প্রতিযোগিতায় খেলেছেন তিনি। সেখানে ভালো পারফর্মের জন্য সুযোগ পান অনূর্ধ্ব-১৯ ক্রিকেটে। এখানে এসেও করলেন দ্বিশতরান।